דוד יוסף (רב)

הרב דוד יוסף (נולד בי"ד באב תשי"ז, 10 באוגוסט 1957) הוא ראש כולל "יחוה דעת" וחבר מועצת חכמי התורה של מפלגת ש"ס. היה רבה של שכונת הר נוף בירושלים.

==ביוגרפיה==
דוד יוסף נולד ב-1957, בנם התשיעי של מרגלית והרב עובדיה יוסף. למד בישיבת אור ישראל לצעירים, שנה בישיבת פוניבז' ולאחר מכן בישיבת חברון בירושלים. בתקופת לימודיו בישיבת חברון הכיר את אריה דרעי ובין השניים נקשרה ידידות רבת שנים.

הרב יוסף עומד בראש בית המדרש "יחוה דעת", המכשיר רבנים המשמשים בישראל ובמדינות אחרות, מיום הקמתו.

מפעלו הספרותי העיקרי, שהחל בשנת תשנ"ט, הוא סדרת ספרי ההלכה "הלכה ברורה", שזכתה בפרס לספרות תורנית מטעם "מרכז מורשת מרן הרב מלובלין".

התפרסם בתמיכתו באריה דרעי במאבק הפנימי במפלגת ש"ס, ובמאבק על לבו של אביו למען השבתו של דרעי לתפקיד יו"ר התנועה.

הרב יוסף מוסר את השיעור שאביו נהג למסור במשך עשרות שנים בבית מדרשו "יחוה דעת" ביום ראשון.

בעצרת הזיכרון לאביו במלאת השבעה הכריז הרב שלום כהן על צירופו של הרב דוד יוסף למועצת חכמי התורה של ש"ס.

ב-1 באפריל 1990 התחיל לכהן כרב שכונת הר נוף. במהלך כהונתו השתתף בפעילות פוליטית של מפלגת ש"ס.

באוקטובר 2020 פרש מהתפקיד, בעקבות עתירה לבג"ץ שהגישו נגדו התנועה הרפורמית ונשות הכותל בדרישה להעמידו לדין משמעתי בגין דברים חריפים שהטיח נגדן ונגד בית המשפט העליון ובגין קריאות להצביע בבחירות עבור תנועת ש"ס. בעקבות פרישתו, בית המשפט דחה את העתירה אולם הודיע כי הוא רואה את התבטאויותיו בחומרה, וכי "חזקה על הרשויות הנוגעות בדבר, כי ככל ש[הרב דוד יוסף] יבקש בעתיד להציג את
מועמדותו לתפקיד בשירות המדינה, הרי שנסיבות עתירה זו יעמדו בפני הגורמים
הרלוונטיים".

באייר תש"ף פתח סוכנות כשרות בשם בד"ץ יחוה דעת.

בפברואר 2023 הודיע על כוונתו להתמודד על משרת הראשון לציון בבחירות לרבנות הראשית. לדבריו, הוא מתמודד בעקבות בקשתו של אביו לפני מותו. חברי מועצת חכמי התורה של ש"ס הביעו את תמיכתם בו.<ref></ref>

== מדעותיו ==	
הרב יוסף מתח ביקורת מספר פעמים על פסיקותיו של בית המשפט העליון בנושאי יהדות.

בשנת 2017 אמר הרב , רב בית הכנסת בוויס-מרקס, שיש להכיר בהומוסקסואלים ולקבלם; בתגובה אמר הרב יוסף שדבריו הם כפירה גמורה, וקבל על עצם העיסוק בנושא.

הרב התבטא מספר פעמים נגד הציונות הדתית וכן התנגד לאמירת הלל ביום העצמאות.

במהלך מלחמת חרבות ברזל הודיע על תמיכתו בעסקת השבויים.

בעניין גיוס בני ישיבות אמר הרב יוסף שמי שלא לומד חייב להתגייס לצה"ל. בהקשר זה התבטא ש"אלה שמשתמטים מקיום מצוות, מסכנים את הקיום שלנו בארץ ישראל".

בתמוז ה'תשפ"ד פרסם איסור בדבר לימוד בחינוך ממלכתי חרדי.

==חיים אישיים==
נשוי לסופיה (אחותו של אליהו סויסה). מתגורר בשכונת הר נוף בירושלים, ואב לתשעה.

== ספריו==
*"הלכה ברורה" - על שולחן ערוך אורח חיים. עד כה יצאו 20 כרכים, המקיפים את חלקים א-ב של השולחן ערוך (מסימן א - שז, וכרך על סימן שיח). בסוף כל כרך נדפס שו"ת אוצרות יוסף, שבו דן בשאלות בנושאים אקטואליים.
*"הלכה ברורה - אמירה לעכו"ם", אמירה לעכו"ם בשבת ושותפות עם עכו"ם בשבת, שלשה כרכים.
*"תורת המועדים" - הלכות המועדים, ה' כרכים
* "ציונים והערות"- על דברי הרמב"ם בשו"ת "פאר הדור". נדפס על ידי מכון ירושלים וקיבל הסכמה מאביו ומהרב אלישיב.
*יחד עם אחיו הרב יצחק יוסף (משמאל)"תורת הטהרה" - הלכות טהרת המשפחה, קיצור של פסקי אביו שנכתבו בסדרת הספרים טהרת הבית
*"אורחות מרן" - עדויות על הנהגותיו של אביו, לפי סדר השולחן ערוך. עד עתה יצאו שני כרכים על סדר היום (תשע"ו), וכרך שלישי על שבת (תשע"ח, שבת א').
*"הגדה של פסח" - שיחות וביאורים, בתוספת דברים אשר שמע מאביו. נערך על ידי הרב יעקב פוזן.
*"ימים נוראים" - שיחות וביאורים, בתוספת שיחות ששמע מאביו וכן "אורחות מרן" - הנהגות מאביו בימים הנוראים. נערך על ידי הרב יעקב פוזן.
*"כי בא השמש" - ביאור על סוגיית בין השמשות ושיטת רבנו תם, וחיזוק שיטת אביו בעניין (תשע"ז). כולל קונטרס בנושא תוספת שבת.
*"טהרת הבית הקצר" - פסקי הרב עובדיה יוסף בהלכות טהרת המשפחה מתוך ספריו "טהרת הבית" ו"משמרת הטהרה" (תשע"ט).

==קישורים חיצוניים==

* 
* 
* 
* 
* [https://www.inn.co.il/tags/הרב_דוד_יוסף/ כל הכתבות על הרב דוד יוסף], באתר ערוץ 7
* 
* 

==הערות שוליים==

קטגוריה:ראשי כולל אברכים ישראלים
קטגוריה:ירושלים: רבני שכונות
קטגוריה:משפחת יוסף
קטגוריה:בוגרי ישיבת פוניבז'
קטגוריה:בוגרי ישיבת חברון כנסת ישראל
קטגוריה:בוגרי ישיבת אור ישראל לצעירים
קטגוריה:חברי מועצת חכמי התורה של ש"ס
קטגוריה:הר נוף: רבנים
קטגוריה:ישראלים שנולדו ב-1957